A műrepülő sorozat egyik fejlesztője Besenyei Péter volt, aztán Budapest lett a legstabilabb versenyhelyszín. A dunai pálya az egyik legnehezebb.

Nem ő döntött, de a politikai felelősséget viseli, ezért elnézést kér. Jövőre megakadályozza, ha ilyen feltételekkel akarják megrendezni..

A főpolgármester azt is mondta, hogy volt kormányülésen, és "nem csodálkoztak" a döntésén.

Zamárdiban kedden terepszemlét tartottak a Red Bull Air Race szervezői, miután a múlt héten Fonyód és Zamárdi vezetőivel is tárgyaltak a műrepülőverseny befogadásáról, írja az MTI. A szervezőknek még több hatósággal, szervezettel egyeztetniük kell, mielőtt meghozzák a végleges döntést.

Csákovics Gyula, a város polgármestere szerint Zamárdi és az egész Balaton számára óriási reklámértéke lenne a rendezvénynek, amelynek fő helyszíne a város 3 kilométer hosszú partszakasszal rendelkező szabadstrandja lenne. Elmondta, nem tart attól, hogy a Balaton Sound utáni hétvégére, július 12–14-ére esne a verseny, „hiszen erről szól a főszezon”.

A Főpolgármesteri Hivatal február elején jelentette be, hogy a főváros nem ad engedélyt a júliusra Budapestre tervezett Red Bull Air Race-re. Ezután Keszthely alpolgármestere ajánlotta városát és környékét a verseny balatoni helyszínéül, Hévíz és az általa üzemeltetett sármelléki Hévíz-Balaton Airport pedig háttérbázisként vállalta a támogatást, ha a szervezők a nyugat-balatoni térségbe vinnék a rendezvényt.